stanford-oval/wikipedia huggingface dataset:
הכשר לקבל טומאה
הכשר על ידי דם

דמו של בעל החיים עצמו בשחיטתו, נחשב למשקה, רק אם הוא נחשב אחד מהשנים:
דם חללים – דם של בהמה שנהרגה נחשב לאחד ממיני המשקים כ"דם". התלמוד הבבלי דורש זאת מהפסוק ”וְדַם חֲלָלִים יִשְׁתֶּה” (במדבר, כ"ג, כ"ד),
"דם שחיטה" - דם של בהמה שנשחטה כהלכתה וראויה לאכילה נחשב כמים שהוא אחד ממיני המשקים, כאמור בפסוק "על הארץ תשפכנו כמים". אך בהמה שלא נשחטה בכשרות - למשל שחיטה על ידי גוי, צריכה הכשר של מים ממקום אחר, על מנת להיטמא - מלבד דם בעל החיים עצמו, שכן דם שאינו דם שחיטה או דם חללים אינו מכשיר לקבל טומאה.
גם השחיטה עצמה מכשירה את הבשר לקבל טומאה, גם אם לא נשפך דם על בעל החיים. ההסבר לכך הוא על פי רש"י, במיגו - מכיוון שהשחיטה מכשירה את הבשר לאכילה, היא גם מכשירה את הבשר לקבל טומאה. מכך ניתן להסיק ככל הנראה, שהתורה דרשה שיֵעשה מצד האדם מעשה המכשיר את הדבר לאכילה, ולכן כשם שהמים משמשים לגמר מלאכת הפרי כך גם השחיטה מכשירה את הבשר לאכילה. לדעת רבי שמעון בר יוחאי, רק השחיטה מכשירה את הבשר לקבל טומאה, אבל דם השחיטה אינו מועיל כדי להכשיר את הבשר לקבל טומאה.
מלבד דמים אלו, שאר הדמים אינו מטמאים:
דם קדשים אינו מכשיר, שכן כתוב "לא תאכלנו על הארץ תשפכנו כמים", ודרש רבי חייא בר אבא בשם רבי יוחנן: דם שנשפך כמים מכשיר, דם שאינו נשפך כמים אינו מכשיר.
דם תמצית, אינו מכשיר בין בחולין ובין בקדשים, רב שמואל בר אמי, למד כן מהפסוק "רק חזק לבלתי אכול הדם, כי הדם הוא הנפש" - דם שהנפש יוצאה בו, קרוי דם, ואילו דם שאין הנפש יוצאה בו אינו קרוי דם.
יד להכשר

התנאים במשנה דנו האם הכשר לפני שהאוכל נקרא כ"אוכל", מועיל לאחר שהאוכל נחשב כאוכל. רבי עקיבא דן בחלב (שומן) של בעל חיים, במקום שהוא לא משמש לאכילה, שהועבר למקום בו הוא משמש לאכילה, האם די בדם השחיטה כדי להכשירו או לא, לאחר שהוא פסק שהחלב אינו צריך הכשר, תלמידו רבי יהודה הזכיר לפניו פסק אחר בו פסק ההפך, במשנה מופיע כי רבי עקיבא חזר בו, וישנן גרסאות שונות האם חזר בו מפסקו הראשון, או שדווקא מפסקו השני חזר בו.
האמוראים נחלקו האם יש דין "יד" לקבל את המשקים כדי לקבל טומאה, הנידון הוא אם המשקה המכשיר את האוכל, נפל על החלק המשמש כ"יד" לאוכל (למשל, עצם ועליו בשר).
ראו גם

נטילת ידיים לדבר שטיבולו במשקה
הערות שוליים

↑  למשל במשנה, מסכת עוקצין, פרק ג', משנה א'.
↑  תלמוד בבלי, מסכת חולין, דף ק"כ, עמוד א'.
↑  ספר ויקרא, פרק י"א, פסוקים ל"ד–ל"ח; תלמוד בבלי, מסכת בבא מציעא, דף כ"ב, עמוד ב'.
↑  משנה, מסכת מכשירין, פרק ו'. אמנם יש לבדוק שאין במאכל בעיות כשרות אחרות.
↑  משנה, מסכת מכשירין, פרק ו'
↑  ארבעה טורים, אורח חיים, סימן קנ"ח
↑  שולחן ערוך, אורח חיים, סימן קנ"ח, סעיף ד'
↑  תלמוד בבלי, מסכת חולין, דף קי"ח, עמוד א'.
↑  רש"י, ספר ויקרא, פרק י"א, פסוק ל"ז
↑  רמב"ן, ספר ויקרא, פרק י"א, פסוק ל"ז
↑  רבים מהאחרונים חקרו בנושא, ראו גם חידושי רבי משה פיינשטיין המובאים בקובץ אורייתא גיליון י'.
↑  תלמוד בבלי, מסכת חולין, דף ל"ה, עמוד ב'.
↑  תלמוד בבלי, מסכת חולין, דף ע"א, עמוד א'.
↑  כשיטת רב הונא בריה דרב יהושע - ראו לעיל.
↑  ספר דברים, פרק י"ב, פסוק כ"ד.
↑  ספר דברים, פרק י"ב, פסוק כ"ג.
↑  תלמוד בבלי, מסכת פסחים, דף ט"ז, עמוד ב'.
↑  בגמרא שם.
↑  תלמוד בבלי, מסכת חולין, דף קכ"ח, עמוד א'.
| טומאה וטהרה ביהדות |
| --- | --- | --- |
| דרגות טומאה | אבי אבות הטומאה • אב הטומאה • ולד הטומאה (ראשון • שני • שלישי ורביעי) |  |
| דרגות קבלת טומאה | חולין • מעשר שני • תרומה • קודש • חטאת |  |
| קבלת טומאה | אוהל • מגע • משא • היסט • מדרס • ביאה • בועל נידה • ביאה לבית • מדף • בליעה • עיסוק |  |
| מטמאים מן התורה | מת • נבלת חיה ובהמה • נבלת עוף טהור • נבלת השרץ • בעל קרי • פולטת שכבת זרע • מטמאי משכב ומושב - נידה, יולדת, זבה, זב • צרעת (אדם, בתים, בגדים) • שכבת זרע • חטאות המטמאות • מי חטאת |  |
| מטמאים מן דרבנן | ידיים • ארץ העמים • בית הפרס • כתבי הקודש • גויים • עבודה זרה • טבילה במים שאובים |  |
| נטמאים | אדם • כלים (כלי מתכות, כלי עץ, כלי חרס, בגדים, כלי עור, שק, וכלי עצם) • אוכלים •  משקין |  |
| אחרים | טומאת מקדש וקדשיו  • האיסור לכהן להיטמא למת • הכשר לקבל טומאה • טומאה רצוצה • טומאה הותרה בציבור |  |
| טהרה | טבילה • פרה אדומה • מקווה • חציצה • טבול יום • מחוסר כיפורים • טהרת מצורע • טבילת עזרא |  |
| סדר טהרות | כלים • אהלות • נגעים • פרה • טהרות • מקוואות • נידה • מכשירין • זבים • טבול יום • ידיים • עוקצים |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
הסליחה ואני

"הסליחה ואני" הוא אלבומה השני של הזמרת הישראלית אפרת גוש, שיצא ב-15 באוגוסט 2007 בהפקתו של ניר אוורבוך. האלבום כולל 11 שירים, כאשר הפעם, לצד יוני בלוך וברק פלדמן, אשר עבדו עמה על אלבום הבכורה, השתתפו בכתיבה גם אסף אמדורסקי, אריק ברמן, עופר מאירי וגם גוש עצמה כתבה והלחינה חלק מהשירים.
רשימת השירים

| שיר | אורך | מילים | לחן | עיבוד |
| --- | --- | --- | --- | --- |
| לראות את האור | 03:06 | ברק פלדמן | אסף אמדורסקי | ניר אוורבוך |
| קרב איגרוף | 04:08 | אפרת גוש | אפרת גוש | ניר אוורבוך |
| כמו שזה היה | 03:29 | ברק פלדמן | יוני בלוך | ניר אוורבוך |
| גם אני הייתי שם | 04:18 | ברק פלדמן | אפרת גוש | ניר אוורבוך |
| אתה תחזור | 03:12 | אפרת גוש וברק פלדמן | אפרת גוש | ניר אוורבוך |
| קופסה ביום | 03:06 | אריק ברמן | אריק ברמן | ניר אוורבוך |
| הסליחה ואני | 03:44 | אפרת גוש | אפרת גוש | ניר אוורבוך |
| שיהיה לך טוב | 04:18 | ברק פלדמן | אפרת גוש | ניר אוורבוך |
| יהיה פה דם | 03:46 | ברק פלדמן ועופר מאירי | עופר מאירי | ניר אוורבוך |
| קור אחרון (עם אנטון קוצ'ר) | 03:13 | ברק פלדמן | יוני בלוך | ניר אוורבוך |
| לא שרע לי | 03:33 | אריק ברמן | יוני בלוך | ניר אוורבוך  |
אמנים משתתפים

חן שנהר - כינור
ניר אוורבוך - קלידים, תכנותים, מפיק מוזיקלי
שחר זיו - קרן יער
גליה חי - ויולה
ארז פרנק - בס
אריאל ערמוני - תופים
גלעד אברו - קונטרבס
מאיה בלזיצמן - צ'לו
אדם בן אמיתי - גיטרה חשמלית
סינגלים

| לראות את האור |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 3 ביוני 2007 | מצעדים שבועיים: מקום ראשון בגלגלצ וברשת ג'  מצעדים שנתיים: מקום 13 בגלגלצ וברשת ג' מקום 15 ב-ynet, רדיו תל אביב, רדיו חיפה ורדיו דרום מקום 39 ברדיו ירושלים |  |
|  | אורך: 3:07 | מצעדים שבועיים: מקום ראשון בגלגלצ וברשת ג'  מצעדים שנתיים: מקום 13 בגלגלצ וברשת ג' מקום 15 ב-ynet, רדיו תל אביב, רדיו חיפה ורדיו דרום מקום 39 ברדיו ירושלים |  |
|  | מפיק: ניר אוורבוך | מצעדים שבועיים: מקום ראשון בגלגלצ וברשת ג'  מצעדים שנתיים: מקום 13 בגלגלצ וברשת ג' מקום 15 ב-ynet, רדיו תל אביב, רדיו חיפה ורדיו דרום מקום 39 ברדיו ירושלים |  |
|  | פזמונאי: ברק פלדמן | מצעדים שבועיים: מקום ראשון בגלגלצ וברשת ג'  מצעדים שנתיים: מקום 13 בגלגלצ וברשת ג' מקום 15 ב-ynet, רדיו תל אביב, רדיו חיפה ורדיו דרום מקום 39 ברדיו ירושלים |  |
| מלחין: אסף אמדורסקי |  | מצעדים שבועיים: מקום ראשון בגלגלצ וברשת ג'  מצעדים שנתיים: מקום 13 בגלגלצ וברשת ג' מקום 15 ב-ynet, רדיו תל אביב, רדיו חיפה ורדיו דרום מקום 39 ברדיו ירושלים |  |

| כמו שזה היה |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 16 ביולי 2007 | מקום 9 בגלגלצ מקום 6 ברשת ג' |  |
|  | אורך: 3:30 | מקום 9 בגלגלצ מקום 6 ברשת ג' |  |
|  | מפיק: ניר אוורבוך | מקום 9 בגלגלצ מקום 6 ברשת ג' |  |
|  | פזמונאי: ברק פלדמן | מקום 9 בגלגלצ מקום 6 ברשת ג' |  |
| מלחין: יוני בלוך |  | מקום 9 בגלגלצ מקום 6 ברשת ג' |  |

| קרב איגרוף |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 18 בספטמבר 2007 | מקום 6 בגלגלצ |  |
|  | אורך: 3:58 | מקום 6 בגלגלצ |  |
|  | מפיק: ניר אוורבוך | מקום 6 בגלגלצ |  |
|  | פזמונאי: אפרת גוש | מקום 6 בגלגלצ |  |
| מלחין: אפרת גוש |  | מקום 6 בגלגלצ |  |

| קופסה ביום |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 19 בדצמבר 2007 |  |  |
|  | אורך: 3:05 |  |  |
|  | מפיק: ניר אוורבוך |  |  |
|  | פזמונאי: אריק ברמן |  |  |
מלחין: אריק ברמן:
קליפים

לראות את האור (בימוי: אביב קוזלוב)
קרב איגרוף (בימוי: תמר קרוון)
הכשר מצווה

שזירת חוטי ציצית היא "הכשר מצווה".
הֶכְשֵׁר מִצְוָה הוא מושג הלכתי שמשמעותו: מעשה שהוא עצמו אינו מצווה אלא הוא הכנה והכשרה של דבר מסוים כדי שיתאפשר על ידו לקיים את המצווה. הביטוי "הכשר" הוא במובן של הכשרת דבר, התקנתו, ועשייתו ראוי למטרתו.
ביאור והגדרת המושג

כל דבר שאינו חלק מקיום המצווה עצמה, אך נצרך לשם קיום המצווה, נקרא "הכשר מצווה". כדוגמה לכך ניתן לראות את בניית הסוכה, שבאה כדי לאפשר את מצוות ישיבת סוכה, וכן את עשיית הציצית והתפילין, שעל ידיהן ניתן ללבוש את הציצית או להניח את התפילין. כך הם גם קניית לולב ואפיית מצות.
עם זאת, ישנם מעשים שאף על פי שהם בעצם הכנה למצוות אחרות, בכל זאת הם נחשבים מצווה בזכות עצמם. לדוגמה, בניין בית המקדש ובדיקת חמץ. על מעשים אחרים יש מחלוקת אם הם מצווה או שרק הכשר מצווה: קידושין, לפי שיטת הרא"ש הם רק הכשר למצוות פרייה ורבייה, ולפי שיטת הרמב"ם, הם בכלל מצווה עצמה. שכן לדעתו מלבד מצוות פרו ורבו, ישנה מצווה נוספת לקדש את האישה בחופה וקידושין. כמו כן בלבישת בגדי כהונה, לדעת הרמב"ם זו מצוות עשה, ולדעת הרמב"ן זו רק הכשר מצווה.
דיני הכשר מצווה

ההבדלה בין "מצווה" ממש ל"הכשר מצווה" נותנת השלכות מעשיות בכמה הלכות. דינים מיוחדים שמאפיינים את המצוות משתנים לעִתים כאשר מדובר רק על "הכשר מצווה".
דיני הכשר מצווה > ברכה

חז"ל תיקנו לומר לפני עשיית המצוות ברכה מיוחדת על קיום המצווה. בירושלמי נאמר כי אף על הכשר מצווה יש לברך ("ברוך ... אשר קידשנו במצותיו וציונו לעשות סוכה", "לעשות לולב", "לעשות מזוזה", וכו'). למעשה, לא נפסק כן בהלכה, ואין מברכים על עשיית המכשיר למצווה, כך למשל במצות סוכה מברכים רק בישיבה בסוכה שזוהי המצווה, ולא בבניית הסוכה שזהו המכשיר למצווה אם כי יש שיטות לפיהן יש לברך על הכשר מצווה שלא ניתן לקיים בלעדיו את המצווה.
דיני הכשר מצווה > כוונה

ישנו כלל הלכתי המכונה "מצוות צריכות כוונה". על פי כלל זה, כדי לצאת ידי חובת מצווה, יש לכוון במחשבתו בעת ביצוע המצווה שמעשהו הוא לשם קיום אותה המצווה. בשונה מהמצווה עצמה, מכשירי מצווה אינם צריכים כוונה. שונים מדין זה הם מכשירי מצווה מסוימים שיש בהם דין מיוחד ליצור אותם "לשמה", דהיינו לשם מצוותם. בכלל זה: ציצית,ותפילין. שונותם אפוא משאר המצוות איננה מדין "מצוות צריכות כוונה", אלא מחובת ייצורם לשם מצווה.
דיני הכשר מצווה > העוסק במצווה פטור מן המצווה

העוסק במצווה אחת והזדמנה לפניו מצווה אחרת, פטור מהמצווה החדשה. כלל זה נקרא "העוסק במצווה פטור מן המצווה". לגבי "הכשר מצווה" קיים נידון האם גם העוסק בהם (כגון שהולך לקיים מצווה) פטור ממצוות אחרות. לרוב הדעות דינם שווה, והעוסק בהכשר מצווה אינו מתחייב במצווה נוספת, אך ישנה דעה (דעת הרשב"ש) שהכשר שונה ממצווה עצמה ואינו פוטר את העושה אותו מהמצווה החדשה.
דיני הכשר מצווה > שבועה לבטל מצווה

אדם שנשבע שלא יעשה מצווה מסוימת, שבועתו לא חלה (כלומר: אינה תקפה מבחינה הלכתית). לדוגמה, אדם שנשבע שלא להניח תפילין, שבועתו לא חלה, וכיון שכך, על אף שלכאורה, על פי שבועתו, אותו אדם נמצא בדילמה, שכן מצד אחד יש לו חובה להניח תפילין ומצד שני יש לו שבועה האוסרת עליו לעשות כן, אין אומרים כן, אלא השבועה לא חלה ואין לו אלא את מצוות הנחת תפילין. 
לעומת זאת, במכשירי מצווה, ניתן להישבע עליהם, והנשבע שלא יקיים מכשיר מצווה, שבועתו חלה. ולכך הנשבע שלא לקנות תפילין, שבועתו קיימת ואסור לו לקנות תפילין אף אם ימנע על ידי כך מהנחת תפילין.
דיני הכשר מצווה > טעה בדבר מצווה

עבירה שחייבים עליה קרבן, העושה אותה מתוך מחשבה שהוא עושה מצווה (כגון שמל בשבת תינוק שזמן מילתו אינו בשבת, בסברו שזמנו כן בשבת. בלשון התלמוד נקרא "טעה בדבר מצווה"), נפסק בהלכה כי אינו חייב בקרבן. יוצא מכלל זה מי שטעה רק בהכשר מצווה, שחייב בקרבן.
דיני הכשר מצווה > שבת

לגבי מצוות שעשייתם דוחה את השבת, ישנו נידון האם גם מכשיריהם דוחים שבת, האם הם כמצווה ודוחות שבת או שמא לא.
הערות שוליים

↑  כתובות, פרק א', סימן י"ב.
↑  ספר המצוות לרמב"ם, עשה ל"ג, וברמב"ן, שם.
↑  תלמוד ירושלמי, מסכת ברכות,  פרק ט', הלכה ג'.
↑  תוספות, מסכת חולין, דף קה, עמוד ב.
↑  שו"ת תרומת הדשן, סימן ק"ב.
↑  מנחת חינוך, מצווה א', אות ג' (כט), ד"ה וידוע.
↑  תלמוד בבלי, מסכת סוכה, דף ט', עמוד א'.
↑  שולחן ערוך, אורח חיים, סימן ל"ב, סעיף ל"ז.
↑  שדי חמד, חלק ד', מערכת הע', כלל מ"ה.
↑  תלמוד בבלי, מסכת נדרים, דף ט"ז, עמוד א'.
↑  שו"ת הרשב"ש, סימן של"ד.
↑  ראו תלמוד בבלי, מסכת שבת, דף קל"ז, עמוד א'ומשנה תורה לרמב"ם, ספר קרבנות, הלכות שגגות, פרק ב', הלכה ח'.
↑  שו"ת אחיעזר, חלק ג, סימן פג, אות ב.
↑  תלמוד בבלי, מסכת עירובין, דף כ"ט, עמוד ב', משנה תורה לרמב"ם, ספר זמנים, הלכות שבת, פרק י', הלכה ו'.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
המתקפה על שגרירות אזרבייג'ן באיראן

| --- | --- |

צילומי פיגוע הטרור בשגרירות אזרבייג'ן מהמצלמה במעגל סגור  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 תאריך:  27 בינואר 2023
 מקום:  טהראן, איראן
 מטרה:  צוות עובדי השגרירות של אזרבייג'ן בטהראן
 קואורדינטות:  35°46′02″N 51°27′15″E﻿ / ﻿35.7671598°N 51.4540611°E﻿ / 35.7671598; 51.4540611
 סוג:  ירי חי
 נשק:  רובה קלצ'ניקוב
 הרוגים:  1
 פצועים:  2
 מבצע:  Yasin Hosseinzadeh 
 מספר מפגעים:  1
 מניע:  פוליטי
  (למפת טהראן מוגדלת) המתקפה על שגרירות אזרבייג'ן באיראן(למפת טהראן רגילה) המתקפה על שגרירות אזרבייג'ן באיראן he
 
ב-27 בינואר 2023 הותקפה שגרירות אזרבייג'ן בטהראן, איראן בירי. בסביבות השעה 08:30 בבוקר שעון מקומי, עבר הנאשם בתקיפה את עמדת השמירה, חמוש ברובה קלצ'ניקוב ופתח באש לתוך השגרירות. צוות השגרירות ניסה לנטרלו. ראש מערך האבטחה של השגרירות, אורחן אסגרוב, נהרג בפיגוע ועוד שני שומרים נפצעו.
זמן קצר לאחר הפיגוע, נעצר המפגע על ידי המשטרה האיראנית. במקביל פתח שירות הביטחון של אזרבייג'ן בחקירת הפיגוע. נשיא אזרבייג'ן, אילהם אלייב, גינה בחריפות את הפיגוע. אזרבייג'ן התייחסה לתקרית כ"פעולת טרור" ועל כן משרד החוץ של אזרבייג'ן הורה לאנשי השגרירות בטהרן להתפנות מהשגרירות. ב-29 בינואר 2023 פינתה אזרבייג'ן את רוב צוות השגרירות מטהראן, והשעתה את פעילות השגרירות.
גורמים רשמיים באיראן לא ייחסו להתקפה מניעים פוליטיים. רשויות אכיפת החוק של איראן הצהירו כי התקיפה בוצעה על רקע אישי, כי המפגע הגיע למקום עם שני ילדים צעירים. צילומי טלוויזיה במעגל סגור שפורסמו מהשגרירות מראים שהחשוד היה לבד במהלך התקיפה.
רקע

משלחות דיפלומטיות של אזרבייג'ן הותקפו בעבר, אך אף אחת מהמתקפות לא הייתה התקפה קטלנית. המתקפות היו על רקע קשירת היחסים הדיפלומטיים בין איזרביג'ן וישראל ועל רקע החלטת אזרבייג'ן לפתוח שגרירות בתל אביב. באוגוסט 2022, חברי איגוד החברים של המהדי (אנ') תקפו את שגרירות אזרבייג'ן בלונדון, הסירו את דגל אזרבייג'ן מבניין השגרירות והחליפו אותו בדגל עם סיסמה אסלאמית. הם קראו סיסמאות בערבית וכתבו אותן על קירות וחלונות בניין השגרירות.  ב-11 באוקטובר 2022 נורתה אש לעבר מכונית של שגרירות אזרבייג'ן בוושינגטון בירת ארצות הברית. בעקבות האירוע משרד החוץ של אזרבייג'ן זימן את הממונה על היחסים עם ארצות הברית ובקש ממנו להבטיח את ביטחונם של הנציגים הדיפלומטים של אזרבייג'ן.
המתקפה

הפיגוע התרחש ב-27 בינואר 2023, בסביבות השעה 08:30 בבוקר שעון טהראן, בירת הרפובליקה האסלאמית של איראן. בשעה שהמפגע הגיע לשגרירות הוא נגח במכוניתו ביונדאי סונטה של השגרירות. כשאחד העובדים יצא לראות מה קרה למכונית, המפגע פרץ לתוך השגרירות ופתח באש כשהוא יורה בעובדי השגרירות. המפגע, שהיה חמוש ברובה קלצ'ניקוב, עבר את עמדת הביטחון שמחוץ לשגרירות. בזמן שצוות השגרירות ניסה לנטרלו התוקף ירה למוות בראש מערך האבטחה של השגרירות, שהיה דיפלומט בדרגה גבוהה בשגרירות, אורחן אסגרוב, ופצע שניים נוספים. אחד מאנשי צוות האבטחה ניסה להדוף את הקלצ'ניקוב מידיו של המפגע, אך רק הצליח לדחוף את התוקף מהשגרירות ולנעול את הדלת. לאחר מכן המפגע ירה מספר יריות לעבר שער השגרירות וניסה פעמיים להצית את מכונית השגרירות באמצעות בלון גז שהיה בתא המטען של מכוניתו, אך נכשל, וחלק מבגדיו עלו באש במהלך הניסיון האחרון. בשלב זה הוא זרק את הרובה ונכנע לכוח המשטרה שהגיע למקום. תמונות הראו פגיעות כדורי רובה בדלת השגרירות. באותו אחר הצהריים פורסמו צילומי טלוויזיה במעגל סגור מבניין השגרירות, המציגים את רגעי הפיגוע. מצב הפצועים בפיגוע נקבע כיציב.
תוצאות ומניע

בתחקיר הראשוני לא נחשף מניע לתקיפה וכלי התקשורת הממלכתיים באיראן לא דיווחו מיד על התקיפה. ממשלת אזרבייג'ן כינתה את הפיגוע "פעולת טרור". גורמים איראנים הצהירו לאחר הפיגוע שלא הייתה כל אינדיקציה שהתקיפה הייתה ממניעים פוליטיים.
זמן קצר לאחר הפיגוע הודיעו האיראנים שהם פתחו בחקירת האירוע, בזמן שהצד האזרי פתח בחקירה מיד. דובר משרד החוץ של איראן, נאסיר כנעני, אמר לאחר הפיגוע שהמשטרה וכוחות הביטחון התערבו מידית באירוע והמפגע עוכב, ונחקר. שירות הביטחון הממלכתי של אזרבייג'ן פתח תיק פלילי לפי סעיפים שונים בחוק הפלילי של אזרבייג'ן בהתייחס לפיגוע.
סרדאר חוסיין רחימי מפקד משטרת טהראן, אמר שהחקירה המוקדמת העלתה שהמניע של המפגע הוא על פי החשד אישי, על רקע בעיות משפחתיות. רחימי הוסיף, שהמפגע הגיע תחילה לבניין המנהלה של השגרירות עם ילדה בת 14 וילד בן 7 במכונית קיה פרייד. ראש הפרקליטות הפלילית בטהראן, מוחמד שהריארי, אמר, שהחשוד טען במהלך החקירה הראשונית, שאשתו נסעה לשגרירות באפריל 2022 ולא שבה הביתה. המפגע ציין שהוא ביקר בשגרירות מספר פעמים כדי לברר מה עלה בגורל אשתו ולא קיבל כל תגובה. לדעתו אשתו נמצאת בשגרירות. לפי סוכנות הידיעות של הרפובליקה האסלאמית אירנ"א, המפגע הגיש דו"ח נעדרים למשטרת העיר אורמיה, שבמחוז מערב אזרבייג'ן, על כך שאשתו בת באקו, נעדרת החל מאמצע אפריל 2022. המשטרה סגרה את התיק לאחר שהיא גילתה שהאישה חזרה לאזרבייג'ן. המפגע המשיך בחקירותיו במשרד החוץ האיראני ושגרירות אזרבייג'ן בטהראן. לאחר מכן אמר המפגע כי "החליט ללכת לשגרירות בבוקר עם רובה הקלצ'ניקוב שכבר הכין".
סוכנות הידיעות האזרבייג'נית, הציגה את צילומי הטלוויזיה במעגל סגור מהשגרירות. הערוצים הדיפלומטיים של סוכנות הידיעות ציינו כי מידע שמציגים האירנים אודות בעיותיו המשפחתיות של המפגע הוא חסר בסיס לחלוטין והוסיפה שהמתקפה על השגרירות הייתה מעשה טרור. צילומי הטלוויזיה במעגל סגור מראים כי המפגע היה לבד במהלך התקיפה. איחאן חג'יזדה, ראש מחלקת שירות העיתונות של משרד החוץ של אזרבייג'ן, אמר "שהם לא חושבים שהפיגוע בוצע על רקע אישי".
מפקד משטרת טהראן, רחימי, פוטר מתפקידו תוך שעות לאחר שהוצגו צילומי הטלוויזיה במעגל סגור המראים מאבטח איראני בכניסה לשגרירות שלא עושה דבר כדי לעצור את המתקפה. בהתייחס לביקורת על כך שהמשטרה הדיפלומטית האיראנית אינה חמושה, טען אחמד-רזא רדן, ראש כוח אכיפת החוק של איראן, שלא ניתן לחמש את משמר המשטרה בשגרירויות לפי הפרוטוקול והמאבטח מהמשטרה הדיפלומטית האירנית, יכול להתקשר למדור האבטחה במקרה חירום.
ב-29 בינואר 2023 סגן שר החוץ של אזרבייג'ן חלף חלפוב (אנ') הודיע ש-53 אנשי צוות בשגרירות פונו מטהראן וכי פעילות השגרירות הושעתה. במקום נותרו חמישה אנשים כדי לאבטח את הבניין ורכוש השגרירות.
תגובות רשמיות

ב-28 בינואר התקשר נשיא איראן אבראהים ראיסי בטלפון לנשיא אזרבייג'ן אילהם אלייב. ראיסי הביע את תנחומיו לאלייב ולמשפחתו של אורחן אסגרוב, ואיחל החלמה מהירה לפצועים. אלייב הביע גינוי החריף לפיגוע, שאותו כינה פעולת טרור, והביע את תקוותו לחקירה יסודית ושקופה ולענישת המפגע במלוא חומרת החוק. אלייב הזכיר גם את אומץ ליבו של אחד השומרים שניסה לפרק את התוקף מנשקו ובכך למנוע נפגעים נוספים. ב-17 בפברואר 2023 אמר אלייב לכתבים: "העובדה שמיד לאחר מעשה הטרור התראיין המחבל לתקשורת האיראנית מוכיחה שהוא נשלח על ידי הממסד האיראני. דבר מוזר נוסף, היה, שיומיים לאחר מכן המפגע הוכרז כחולה נפש. אלייב שאל בקול את העיתונאים איזה מומחיות מיוחדת יש לאירנים שהם הצליחו כל כך מהר לקבוע שהמפגע חולה נפש. לדבריו זהו ניסיון להגן עליו מפני הצדק".
מספר מדינות הגיבו על הפיגוע. נשיא מדינת ישראל, יצחק הרצוג, הביע את תנחומיו בפני הנשיא אלייב, תוך שהוא מזכיר את הפיגוע בבית הכנסת בירושלים. ערב הסעודית הדגישה את הסולידריות שלה עם אזרבייג'ן ואנשיה ונציגיה קראו לכבד את הנציגויות הדיפלומטיות ולהעניש את העבריינים. נשיא מצרים עבד אל-פתאח א-סיסי, ששהה בבאקו למחרת הפיגוע, הביע את תנחומיו בפני הנשיא אלייב באופן אישי. ארצות הברית גינתה את המתקפה ותמכה בקריאה של הנשיא אלייב לחקירה מהירה והזכירה לממשלת איראן את אחריותה על פי אמנת וינה בדבר יחסים דיפלומטיים להגן על דיפלומטים זרים באיראן. בשיחה עם שר החוץ של אזרבייג'ן, ג'יהון באירמוב (אנ'), שר החוץ הרוסי סרגיי לברוב הביע את תנחומיו והציע להעניק כל סיוע שאזרבייג'ן תידרש לו. הצהרות רשמיות שפורסמו באמצעות הטוויטר על ידי נשיאת הונגריה קטלין נובאק (אנ') ונשיא טורקיה רג'פ טאיפ ארדואן, וכן משרדי החוץ של קרואטיה, אסטוניה, מולדובה, סלובקיה, ושוודיה, הביעו גם הם גינוי למתקפה בנוסף לתנחומים. גם משרד החוץ של צרפת גינה את הפיגוע וניחם את משפחות הקורבנות וקרא לאיראן "לשפוך אור" על הפיגוע.
גם גופים על-לאומיים הגיבו. סטפן דוז'ריק, דובר מזכ"ל האו"ם הצהיר כי האו"ם גינה את הפיגוע, הוא הדגיש כי התקפות נגד נציגויות דיפלומטיות אסורות בהחלט על פי החוק הבינלאומי והביע תקווה שהמפגע יישא באחריות. דובר הנציבות האירופית, פיטר סטאנו, הביע תנחומים וקרא לחקירה מלאה ולאחריות. שר החוץ של צפון מקדוניה, גינה בחריפות את הפיגוע.
ראו גם

המתקפה על הנציגויות הדיפלומטיות הסעודיות באיראן
יחסי אזרבייג'ן–איראן
המשרד לביטחון הציבור של קנדה

| --- | --- |
סמל מחלקת ביטחון הציבור של קנדה
 מידע כללי
 מדינה:  קנדה 
 תאריך הקמה:  2003 
 www.publicsafety.gc.ca
 
ביטחון הציבור של קנדה (באנגלית: Public Safety Canada) הוא המשרד הממשלתי בקנדה האחראי להגנת אזרחי המדינה ולביטחון החברה הקנדית. שמות הארגון היו מחלקת מוכנות חירום ובטיחות הציבור והמחלקה למוכנות חירום וביטחון הציבור של קנדה.
הארגון הוקם בדצמבר 2003 כחלק מלקחים שהופקו בעקבות פיגועי 11 בספטמבר וזוהי המקבילה הקנדית למשרד לביטחון המולדת של ארצות הברית. זוהי מחלקת ביטחון והזרוע הממשלתית לתיאום וניהול מצבי חירום בקנדה. למעשה, זוהי המקבילה הקנדית לפיקוד העורף והמשרד לביטחון הפנים.
מבנה

סוכנות שירותי הגבול של קנדה (Canada Border Services Agency)
המשטרה הרכובה המלכותית של קנדה (Royal Canadian Mounted Police )
שירות הביון הביטחוני הקנדי (Canadian Security Intelligence Service)
שירות בתי הכלא (Correctional Service Canada)
מועצת החנינה הלאומית (National Parole Board)
ועדת תלונות הציבור נגד המשטרה הרוכבת המלכותית של קנדה (Commission for Public Complaints Against the RCMP)
ועדת הפיקוח החיצונית של המשטרה הרוכבת המלכותית הקנדית (RCMP External Review Committee)
משרד חוקר מתקני המעצר (Office of the Correctional Investigator)
ראו גם

המחלקה לביטחון המולדת של ארצות הברית
מזכירות ביטחון הציבור המקסיקנית
אם.וה.דה - המקבילה הרוסית
המשרד למצבי חירום והגנה אזרחית של רוסיה
הצל (פסיכולוגיה)

בפסיכולוגיה האנליטית, אותה פיתח הפסיכיאטר קרל גוסטב יונג, הצֵל הוא ארכיטיפ המתאר את החלקים באישיות האדם שאותם הוא מסרב לקבל ולכן מדחיקם. חלקים אלו נתפסים בעיניו כזרים לו וכ"אחרים" (אגו-דיסטוניים), ולעיתים קרובות הוא מגיב אליהם ברתיעה, בכעס או בשנאה.
אדם המזהה את עצמו עם מידות או ערכים מסוימים (כמו צניעות, אדיבות, סבלנות, וכן תכונות כגון מרדנות, אינדיבידואליות, אסרטיביות), ותופס אותם כבעלי חשיבות רבה בחייו, יסתיר תחת צלו רכיבים באישיותו שהפוכים מתכונות אלו, ידחיק אותם ויכחיש את קיומם. כדי לחזק את זהותו, הוא יילחם בהתנהגויות או בדעות ההפוכות לאלו איתן הוא מזדהה. לדוגמה, אדם המזהה את עצמו עם אדיבות יתנהג באדיבות רבה, אך יגיב בסערת נפש קיצונית כלפי כל התנהגות שאינה אדיבה, גם אם היא אינה חוצה את המוסכמות החברתיות. באופן שאינו מודע, ישתוקק אדם זה להסיר מעליו את עול האדיבות ולנהוג לעיתים באופן שונה. התנהגות זו אינה חייבת להיות פושעת או חצופה, אלא יכולה להיות ביטוי עדין וזעיר לחוסר אדיבות.
לטענת יונג, הצל הוא חלק אינטגרלי מכל אדם, כמו הצל הפיזי שלו. כל אדם נושא בתוכו צל וככל שהוא מודחק בעוצמה רבה יותר, כך הוא חשוך יותר ודחוס יותר.
זיגמונד פרויד תיאר כיצד הנפש מדחיקה את הדחפים הביולוגיים אל התת-מודע. בדומה לכך נמצאים גם ב"צל" של יונג דחפים שהאדם מתקשה לקבל את קיומם אצלו. ואולם הצל היונגיאני רחב אף יותר, משום שהוא נועד להתמודד לא רק עם הדחף, אלא גם עם גיבוש הזהות; מושלכות אליו תכונות שאדם מזהה כזרות לו, לרוב שליליות מבחינה חברתית. טינתו של אדם לזולת עלולה להיות קשורה לחוסר יכולתו לקבל את קיום חלק מתכונות הזולת אצלו.
במצב בו האדם מתמודד עם הצל שלו ונעשה מודע לחלקים אישיותיים אלו, הוא צפוי לנסות להשלים במידת מה עם הצל, ולמצוא בנפשו מקום גם לתכונות ולתחושות שהודחקו ולא הורשו לבוא לידי ביטוי קודם לכן. זהו תהליך מכאיב, שבו האדם רואה את החלקים המוסתרים באישיותו, שעד כה ניסה להתעלם מהם, אולם בסופו של התהליך, האדם מסוגל להתבונן בעצמו בפחות בושה, מבוכה, או רתיעה. החלקים שהודחקו קדם לכן וגרמו לתגובות חדות ולא מותאמות אצל האדם, יכולים כעת להתבטא באישיות לאחר שהתקבלו ועברו סובלימציה. כאשר הנחיתות והחולשה היא מודעת יש הזדמנות לתקן אותה, משום שהיא באה במגע עם צדדים נוספים באישיות כך שהיא נתונה למודיפיקציות. תהליך זה הוא חלק מתהליך ההתפתחות של האדם אותו תיאר יונג כתהליך האינדיבדואציה.